
Domeyerus nuper in diario rtoÀuOpuAAnQto, quod Hufelandius, Schregerus 
et Harlesius edunt,! remedium quoddam Mauricum, Haschisch nomine, 
tanquam novum priusque inauditum ut et praestantissimum praedicavit, 
cum opio palmam eripere ipsi videretur. Quaecunque Londinensis ille me- 
dicus de efficacia ejus remedii praecepit, mira videbantur atque praeclara 
cuivis lectori; namque et hilaritatem gignere et insomnia laeta et somnum 
placidissimum, et corpus recreare, sine ulla noxa, et stomachum firmare fa- 
me aucta, nec caput tentare nec nauseam ciere nec alvum stipare ferebatur. 
Drachmam autem sumi a Mauris foliorum in pulverem redactorum, ipsaque 
folia, loco foliorum Nicotianae fumo sugi. Mirum eum pulverem missum 
esse clarissimo Banksio ex Africa, haberi autem a variis pro foliis cannabis 
sativae in pulverem redactis, licet Mauri negent ipsam eam plantam esse, e 
qua funes parentur. Hae sunt, quae Domeyerus de novo illo remedio narrat. 

Statim vero cuivis, qui vel Russelii celeberrimum librum legerit,? in mentem 
veniet, tantum abesse ut novum sit id remedium, ut potius ab omni inde 
antiquitate per totum orientem adhibitum fuerit nomine Haschisch vel ad 
hilaritatem suaviaque deliria promovenda vel ad somnum placidum ciendum. 


Namque Russelius refert, nomine Haschisch arabico, et Binusch indico 
comprehendi pulverem cannabis feminae foliorum, chartae humidae involu- 
tum, cineribus calidis immersum, donec pasta inde fiat, quam in morsulos 
concisam siccent populi orientales. Ejus pulveris grana pauca, cum dulcibus, 
maxime cum ficubus mixta, inebriare ac obstupefacere: drachmam dimidiam 
vero, cum foliis Nicotianae fumo suctam simili modo ebrios reddere ac deliria 
producere. 


Confirmat ea saeculi decimi sexti peregrinator celeberrimus, Prosper 
Alpinus.? ,Assis (Haschisch) nil aliud est, quam pulvis e cannabis foliis 
paratus, quem cum aqua dulci mistum in massam redigunt, cujus bolos 
quinque castaneae magnitudinis, vel plures devorant, a quibus per horam 
post homines, qui eam sumsere, quasi ebrii facti, suas amentias produnt, 
atque in ecstasi diu manentes, suis desideratis visionibus oblectantur, 
hocque medicamenti genus plebs frequentat quia viliori pretio ibi venditur. 
Qua mira ejus facultate ista herba apud ipsos, ut jam dictum est, nomen 
assis adsecuta est, quod per excellentiam herbam dicit. Similia narrant 


!Journal der auslánd. medic. Literatur, J. 1802. S. 74-76. 

?Naturgeschichte von Aleppo, B. 1. S. 165. 

3De medic. Aegypt. f. 121. b. (Paris 1645. 4). 

^Solo discrimine eo id verum est, quod Haschischa herbam, Haschisch vero vel succum 
vel pulverem cannabis denotet. 


Hasselquistius? et Niebuhrius.? 

Uberius et disertius hanc substantiam in oriente tantopere depraedicatam 
illustravit Engelb. Kàmpferus, qui exeunte saeculo decimo septimo Persiam 
peragravit. Cannabin eam, quae inebrians remedium illud praebet, ut ovum 
ovo, in omnibus nostrati similem habet, neque varietatem levissimam, quam 
Indi Bangue appellant," tanquam speciem esse considerandam. Virtutem 
vero suam non in quovis solo et sub quolibet caelo adipisci, namque solum- 
modo in agro urbis Ispahan et in Luristana et apud Caseruna genuinam 
alere suam efficaciam. ,Semen inquit,? virtutem obtinet debiliorem; inco- 
quitur cibis, et ingreditur emulsiones, ordinandas ad laetitiae crapulam 
inducendam. Alii semen saccharo saleve condunt, vescendum ad gaudia 
etiam conjugibus inducenda. Pultes, dum Cracoviae studerem, ex farina 
seminis cannabini per jejunia saepe comedimus, ex quibus vero crapulosum 
me vel in gaudia effusum esse non memini.* E polline quoque florum, per 
linteum cribrato, parari probatissimam earum gentium substantiam, dum 
in trochiscos redigatur; tres esse fere ejus species; primam ac praestantis- 
simam, cujus trochisci fracti scinillis micent, interno usui commendatam; 
alteram viliorem, sputo humano mixtam, tabaco jungi; tertiam iidem usui 
dicatam. Praeterea describit modum parandi Haschisch, quem a Derwi- 
schi persicis didicerit: Folia cannabis aqua adfusa adsiduo agitabant, dein 
aquam, expressis leniter foliis, abiiciebant; adfusa aqua recenti alia, quam 
cum pulvere aliquoties agitatam, denuo abiiciebant. Pulverem gemina vice 
elutum expressumque subiiciebant pistillo obeso ligneo, et in vase fictili 
non incrustato acerrime terebant, donec redactus esset in pultem. Huic 
paullatim adfundebant aquam recentem, rotabant continuo, et demum per 
linteum trajiciebant, omni, praeter recrementa, permeante substantia: ex 
qua ipse colatus liquor virescebat. E liquore, is qui praeparaverat, scyphum, 
dimidiae librae capacem, singulis admetiebatur sociis, affatim evacuandum, 
rotato subinde vase ne farina subsideret. Hoc liquore, velut mero, delibuti et 
ad laetitiam conformati, se reddebant itineri. Sunt, qui pulverem cum syrupo 
subigunt, pro efformandis placentis et bolis, in eumdum usum deglutiendis. 
A foliis cannabinis, velut a potiori inebriantium specie, homines ebriosi in 
Persia Indiaque vulgo appellantur Bengi. 


Per totam Persiam in tabernio praesto esse liquorem ex infusis aqua 
foliis, quo mire recreentur viatores, testatur áutórurg Chardinus.? In India 


5Resa til heliga landet, p. 512. 
$Beschreibung von Arabien, S. 57. 
"Rheed. hort. Malab. tom. 10. p. 119. 
*Amoenit. exot. p. 645. seq. 

?Voyage en Perse, tom. 4. p. 207. 


homines a nimio cannabis usu furibundos evadere, pugnaces; nonnunquam 
continuo plorare, interdum jugiter ridere, narrat Rumphius.!? Quin in ipsa 
Africa australi cannabis insignem copiam coli, cujus foliis utantur Hottentotti 
et Caffri ut sese inebrient, referunt Sparrmannus!! et Thunbergius.!? 

Ex India in Tatariam orientalem migrasse videtur usus cannabis. Refert 
enim Falkius,!? Bukharos fasciculis floram cannabinorum impraegnare 
aquam, bolos quoque hilaritatis conficere ex hisce fasciculis, dum eos intra 
folia brassicae in cineribus calidis insudare sinant et haec cremore lactis 
tincta assataque in bolos redigant. 


Condimenta varia in Malabaria fieri e foliis cannabis cum moscho, ambra, 
camfora, areca, et caryophyllis, referant Garcias ab Orto! et Christoph. a 
Costa. 1? 


Ipsa semina cannabis a Persis tanquam aphrodisiacum considerari, a 


quo tamen sterilitas efficiatur, Olearius narrat. !6 

His expositis patet, quantopere celebratum sit Haschisch per totum orien- 
tem. Exspatiari autem in antiquitates liceat, ut, quantopere novitas hujus 
remedii veritati repugnet, luculenter prodeat. Primus fere, qui cannabis vires 
medicas praedicat, est Plinius.!^ Is semine cannabis genituram virorum 
exstingui; succum vero ex eo vermiculos aurium et quodcunque animal 
intraverit, necare, sed cum dolore capitis, perhibet. Tantam autem vim ejus 
esse, ut aquae infusus coagulare eam dicatur. Radicem in aqua coctam 
articulos contractos resolvere, item podagras et similes impetus. Ambu- 
stis crudam illiniri, sed saepius mutari prius quam arescat. Dioscorides 
confirmat, quae Plinius de sterilitate semine producta narrat.!? Distinguit 
autem sylvestrem a sativa cannabi, illam resolvere, dum cataplasmate il- 
linatur, oedemata et phlegmones et callos. Galenus eadem fere habet de 
seminis virilis diminutione et usu contra otalgias.!? Alio loco vero refert, cum 


P Herbar. Amboin. tom. 5. p. 210. 

!'Resa til goda Hopps udden, p. 468. 

Resa uti Europa etc. D. I. p. 212. 

J3Beitráge zur topograph. Kenntn. des russischen Reichs, B. 2. S. 265. 
^CIus. exot. p. 258. 

!5]b. p. 290. 

l60rient. Reiser S. 529. 

7 Hist. natur. lib. 20. c. 23. 

18Ljb. 3. c. 165. p. 240. ed. Sarrac. 

I9 De facult. simpl. lib. 7. p. 87. ed. Basil. graec. 


itpaynpaou (cupediis) mixtam cannabin 6voui£rnjv esse et xakootópayxov 
et xepaAaAy£a et kaxóxupov et 9eppaítvovta. Repetunt haec fere Aétius?? et 
Paullus Aegineta.?! 


Repetunt etiam Arabes, sed sedulo distinguunt Kannab, plantam ipsam, 
a Schehedanedsch, seminibus, et ab Haschisch, seu succo narcotico. Sic 
Serapion sub nomine Schehedanedsch virtutes cannabis e Graecis exscri- 
bit??: sic Mesue sub nomine Kannab.?? Avicenna identidem.?^ Alio loco vero, 
de Haschisch loquens, fortius esse remedium ipso euphorbio,?? adfirmat, 


interficere super drachmam potum, adurere stomachum et vomitum ciere.?8 

His omnibus rationis trutina pensitatis, patet: 


a. Haschisch illud remedium novantiquum esse, atque ab Arabum medi- 
corum inde temporibus praedicatum. 


b. Cannabin vere sativam esse, e qua, vario modo, parant orientales 
populi pharmaca et inebriantia et exhilarantia. Etenim nullum, eti- 
am sagacissimis botanicis, sese obtulit discrimen specificum inter 
orientalem et nostratem cannabin. 


c. Nostratem cannabin narcotica virtute variarum suarum partium gau- 
dere, vel inde elucet, quod Lindestolpius?/ adserit, ex diuturniore 
mora vel somno capto in agris, quibus cannabis sata reperitur, visum 
debilitari, imo vertiginem et ebrietatem consequi. 


d. Varietatem tamen singularem eligi in oriente ad conficiendas cupedias 
Muhammedanorum, quae Haschisch dicuntur, cum ipse Káàmpferus (l. 
c.) contendat, non quovis solo easdem exserere virtutes, sed praestan- 
tiorem ceteris esse, quae circa Ispahanum crescat. Eam soli efficaciam 
et culturae etiam in nostratibus plantis culinaribus saepenumero ani- 
madvertimus. Brassica Rapa, unica species, infinitas pro soli varietate 
ostendit vicissitudines, quorsum marchicae praesertim rapae perti- 
nent, in quovis alio, extra Marchiam, solo degenerantes. Scimus etiam 
Papaver somniferum, unicam speciem, in oriente Opium exhibere, 
a succo capitum nostratis papaveris diversum. Rheum undulatum 


?^Tetr. l. serm. 1. col. 29. ed. Stephan. 

?lpjb, 7. p. 239. ed. Basil. graec. 

??Simpl. c. 207. f. 153. b. 

?5Rhac. contin. lib. 22. c. 461. f. 448. d. 

?^ Can. lib. 2. p. 248. 256. ed. arab. Rom. 

?5Posset tamen etiam pro Euphorbio, mutatis literis arabicis, legi Opium. 
?6]b. p. 178. 

?7De venenis, p. 541. 


et palmatum radices in Germania fert haudquaquam iis virtutibus 
praeditas, quas in tatarico et mongolico Rhabarbaro observamus. 


e. Contraria sibi sunt, quae veteres et recentiores de dosi Haschisch 
proferunt. Avicenna enim, interfici, qui drachma plus sumserit; Do- 
meyerus et ante eum Prosper Alpinus drachmam unam quavis vice 
propinari adserunt. Oppositas sibi eas relationes ita conjungi posse 
existimo, si variorum parandi modorum rationem habuerimus. Kàmp- 
ferus enim et Prosper Alpinus et Russelius, modo cum opio, jam 
cum aromatibus, nunc cum saccharo solo aut aliis tpayrjnau misceri 
referunt, a quibus virtus hujus remedii et efficacia mire mutari debet. 

Quod superest, addenda quaedam sunt de vi medica, quam semina canna- 
bis adversus icterum exercere dicuntur. A pluribus inde saeculis per Belgium 
celebratum est euporiston e cannabis seminibus paratum, quae cum aqua 
trita emulsionem praebent.?? Modum, quo semina cannabis quandoque uti- 
liter agere possunt in hoc morbo, divinare possumus ex observatione Sylvii, 
qui solis cum lacte coctis seminibus cannabis plures semet curasse ictericos 
et a plebeiis vidisse curatos narrat. Coquitur ad eum finem manipulus unus 
seminum cannabis in mensura lactis bubuli, donec semina rupta fuerint, 
colatum decoctum bis terve de die ad uncias quinque aut sex sumitur.?? 
E celeriori effectu patet, narcotica sua virtute egisse haec semina contra 
spasmum, verosimilem icteri hujus caussam. Ita etiam Herlizius refert?? 
in ictero epidemico Goettingensi promtissime juvasse semina cannabis eo 
modo cocta. 

Denique ad externum usum oleum blandum seminum cannabis commen- 
datur, iisdem certe viribus praeditum ac papaveris oleum. Hinc iniicitur in 
urethram, dum blennorrhoea laborat: solent etiam in hoc morbo theae forme 
infusum cannabis seminum commendare, ut ardor doloresque mitigentur, 
in quo congruunt Todius?! et Murrayus.?? 


?5Dodon. pempt. 4. lib. 2. c. 26. p. 535. 

?9Sylv. prax. med. lib. 1. p. 302. 306. 

3? Murray appar. medic. vol. 4. p. 619. 

3!Kenntn. und Heilung des gem. Trippers, S. 271. 309. 
3?0puse. vol. 2. p. 443. 446. 


